ཕྱི་ཉིན་ཞོགས་པར།ཕག་ཕྲུག་དུས་ཚོད་ལྔ་བའི་ཐོག་ནས་ཡར་ལངས་ཏེ།མགྱོགས་པོར།སྐུ་ཞབས་སུ་མེ་ཐུའི་ཚལ་ཞིང་ནས་ཡུང་མ་སླེ་བོ་གང་བཏུས་ཏེ།སྤྱང་ཀི་མ་སླེབས་སྔོན་དུ་ཕྱིར་རང་གི་ནང་ལ་ལོག་པ་དང་།ཞོགས་ཇ་བསྐོལ་བཞིན་པའི་སྐབས་དེར་སྤྱང་ཀི་བསླེབས།ཁང་སྒོ་ནས།སྐད་ཆེན་པོས།ཡ།ཕག་ཕྲུག་ཆུང་ཆུང་།ད་ཡར་ལོངས་དང་།ངེད་གཉིས་ཡུང་མ་བཏུ་རུ་འགྲོ།ད་དུས་ཚོད་དྲུག་ཏག་ཏག་རེད་ཅེས་བོས།ཕག་ཕྲུག་གིས།ཨ་ཁུ་ལགས།བཀའ་དྲིན་ཆེ།ང་ད་ནང་སྔ་མོ་ནས་སོང་སྟེ།ཡུང་མ་བཏུས་ནས་ཕྱིར་ཡོང་མ་ཐག་ཡིན་ཞེས་ལན་བཏབ་པ་ན།སྤྱང་ཀི་ཁོང་ཁྲོ་རབ་ཏུ་ལངས་མོད།འོན་ཀྱང་ཐབས་ཤེས་གང་ཡང་མ་རྙེད།